Rēzeknes novada pašvaldības “Dricānu apvienības pārvaldes“

ZVEJNIEKDIENAS PASĀKUMA NAGĻU PAGASTĀ

2024.GADA 6.JŪLIJA

**TIRDZIŅA NOLIKUMS**

1. Vispārīgie noteikumi
	1. Amatnieku, mājražotāju, saimnieciskās darbības veicēju tirdziņu (turpmāk tekstā „Tirdziņš”) Rēzeknes novada Nagļu pagasta Zvejniekdienas pasākuma ietvaros organizē Rēzeknes novada pašvaldības iestāde“ Dricānu apvienības pārvalde” jeb Rīkotājs.
	2. Tirdziņš notiks 2024. gada 6.jūlijā no plkst.11.00 Sporta laukumā Nagļos, Nagļu pagastā Rēzeknes novadā.
	3. Tirdziņa mērķis ir piedāvāt un popularizēt amatnieku un mājražotāju produkciju.
	4. Atbildīgā persona par Tirdziņa norisi ir Rēzeknes novada pašvaldības iestādes“ Dricānu apvienības pārvaldes lietvede Lilija Čeire Nagļu pagastā**,** tālr.:64644360, e-pasts: info@nagli.lv
	5. Pieteikumu reģistrēšana - Nagļu pagasta lietvede **Lilija Čeire**, e-pasts: lilija.ceire@rezeknesnovads.lv, vai info@nagli.lv tālr.: 64644360;
2. Tirdzniecības dalībnieki un dalības kritēriji
	1. Fiziskas vai juridiskas personas, kas reģistrējušas saimniecisko darbību. Arī fiziskas personas, kas nav saimnieciskās darbības veicēji.
	2. Tirdziņā var piedalīties pretendenti, kuri atbilst šādiem kritērijiem:
	3. Amatnieki, mājražotāji, tautas lietišķās mākslas studijas;
	4. Latvijas suvenīru, īpaši ar Rēzeknes novada simboliku, objektiem, tirgotāji;
	5. Latvijā ražoto, vietējo preču, eko un bio produkcijas ražotāji un tirgotāji;
	6. Ēdināšanas pakalpojumu sniedzēji;
	7. Ātro uzkodu (kokteiļi, kafija, tēja utml.) tirgotāji;
	8. Brīvdabas aktīvās izklaides pakalpojumu sniedzēji pieaugušajiem un bērniem (bērnu atrakcijas, zirgu izjādes, loka šaušana u.tml.).
	9. Pretendenta atbilstību dalībai Tirdziņā izvērtē Rīkotājs.
	10. Tirdziņā netiek atļauta izložu, loteriju, laimestu, azartspēļu organizēšana, izņemot labdarības ziedojumu mērķa pasākumus atsevišķi saskaņojot ar Rīkotāju.
	11. Tirdziņā netiek atļauta ārvalstīs rūpnieciski ražoto plaša patēriņa preču (t.sk. galantērijas, bižutērijas, bērnu rotaļlietu, kosmētikas utml.) tirdzniecība.
	12. Pretendentu skaits, kuriem tiek izsniegta tirdzniecības atļauja ēdināšanas pakalpojumu sniegšanai, ir noteikts ne vairāk kā 4 (četri) pretendenti, kur viens pretendents aizņem ne vairāk kā 2 tirdzniecības vietas.
	13. Pretendentu skaits, kuriem tiek izsniegta tirdzniecības atļauja ātro uzkodu tirdzniecībai, ir noteikts ne vairāk kā 4 (četri) pretendenti, kur viens pretendents aizņem ne vairāk kā 2 tirdzniecības vietas.
	14. Rīkotāji priekšroku dod tiem pretendentiem, kuri darbojas Rēzeknes novadā (1.prioritāte) un Latgalē (2.prioritāte).
	15. Pretendents saskaņo tirdzniecības preču sortimentu un sniedzamo pakalpojumu klāstu, iesniedzot piedāvāto preču un pakalpojumu rakstisku aprakstu vai arī sortimentafotoattēlus.
	16. Aizliegts tirgot izlejamos alkoholiskos kokteiļus, pieļaujama tikai rūpnieciski fasētu alkoholisko kokteiļu tirdzniecība
	17. Pieteikšanās kārtība
	18. Pieteikšanās līdz **2024. gada 4. jūlijam (ieskaitot),** iesniedzot aizpildītu iesniegumu (Pielikums Nr.1 Rēzeknes novada pašvaldības 2022.gada 19.maija saistošajiem noteikumiem Nr. 49) par tirdzniecību publiskās vietās Rēzeknes novadā.
	19. Iesniegums pieejams Rēzeknes novada pašvaldības mājas lapā vai tiek nosūtīts elektroniski pēc personas e-pasta pieprasījuma e-pasta adresē: info@nagli.lv
	20. Fiziskai personai, kura nav reģistrējusi savu saimniecisko darbību, jāiesniedz apliecinājums ((Pielikums Nr.4 Rēzeknes novada pašvaldības 2022.gada 19.maija saistošajiem noteikumiem Nr. 49), kas pieejams Rēzeknes novada pašvaldības mājas lapā vai tiek nosūtīts elektroniski pēc personas e-pasta pieprasījuma e-pasta adresē: info@nagli.lv
	21. Aizpildīts iesniegums jāiesniedz elektroniski, sūtot uz e-pastu: info@nagli.lv vai arī personīgi Nagļu pagasta Tautas nama telpās 2.stāvā pie lietvedes. Pieņemšanas laiks katru darba dienu no **plkst. 8:00-14:30. (pusdienlaiks no 12.00. – 12.30.)**
	22. Pamatojoties uz pieteikuma anketā norādītajām ziņām, šī nolikuma 2. punktā noteiktajā kārtībā tiek izvērtēta pretendenta atbilstība dalībai Tirdziņā.
	23. Dalībnieks piedalās Tirdziņā tikai ar tādu produkciju vai pakalpojumiem, kādus ir norādījis pieteikumā.
	24. Tirdzniecības nodevas apmērs un maksāšanas kārtība:

Tirdzniecības platība tiek dalīta pa vietām, kur vienas vietas platums (garums) ir 3 (trīs) metri.

* 1. Par tirdzniecību Rēzeknes novada pašvaldības pagasta nozīmes pasākumā ir jāsaņem tirdzniecības atļauja. ((Pielikums Nr.5 Rēzeknes novada pašvaldības 2022.gada 19.maija saistošajiem noteikumiem Nr. 49), ko izsniedz pasākuma Rīkotājs.
	2. Pamatojoties uz Rēzeknes novada pašvaldības 2022.gada 19.maija saistošajiem noteikumiem Nr.49 „Par tirdzniecību publiskās vietās Rēzeknes novadā “ (18.punkta 18.1.un 18.2. apakšpunkti), no tirdzniecības nodevas tiek atbrīvoti:
	3. Rēzeknes novadā deklarētie amatnieki, kas tirgo savu ražoto produkciju, izmantojot vienu tirdzniecības vietu un Rēzeknes novadā deklarētie iedzīvotāji - fiziskas personas, kurām ir tiesības nereģistrēt saimniecisko darbību un kuri pārdod Ministru kabineta noteikumu Nr.440 7.punktā minētās preces:

 *7.1. pašu ražoto lauksaimniecības produkciju:*

*7.1.1. izmantošanai pārtikā paredzētos augkopības, lopkopības un svaigus zvejas produktus nelielos apjomos saskaņā ar normatīvo aktu prasībām par primāro produktu apriti nelielos apjomos un biškopības produktus;*

*7.1.2. grieztos ziedus, zarus, no tiem gatavotus izstrādājumus, Ziemassvētkiem paredzētus nocirstus vai podos augošus dažādu sugu skuju kokus, puķu un dārzeņu stādus, dēstus, sīpolus, gumus, ziemcietes un sēklas;*

*7.1.3. augļu koku un ogulāju stādus, dekoratīvo koku un krūmu stādmateriālu;*

*7.1.4. mājas apstākļos ražotus pārtikas produktus no pašu ražotās lauksaimniecības produkcijas;*

*7.2. savvaļas ogas, augļus, riekstus, sēnes un savvaļas ziedus;*

*7.3. mežu reproduktīvo materiālu;*

*7.4. pašu iegūtus svaigus zvejas produktus un medījamos dzīvniekus vai to gaļu nelielos apjomos saskaņā ar normatīvo aktu prasībām par primāro produktu apriti nelielos apjomos;*

*7.5. lauksaimniecības un mājas (istabas) dzīvniekus saskaņā ar normatīvo aktu prasībām par kārtību, kādā organizējama dzīvnieku tirdzniecība publiskās vietās, un labturības prasībām dzīvnieku tirdzniecībai;*

*7.6. lietotas personiskās mantas, izņemot autortiesību vai blakustiesību objektus, kas reproducēti personiskām vajadzībām.*

* 1. Pamatojoties uz Rēzeknes novada pašvaldības 2022.gada 19.maija saistošajiem noteikumiem Nr.49 „Par tirdzniecību publiskās vietās Rēzeknes novadā” 13.3 punkta apakšpunktos, tirdzniecības nodevas apmērs Rēzeknes novada pašvaldības iestādes “Dricānu apvienības pārvaldes” organizētajā pasākumā tiek noteikts:
	2. Par vienu tirdzniecības vietu dienā pagasta nozīmes publiskajos pasākumos tiek noteikta šāda nodeva:
		1. EUR 3,00 (trīs *euro*,00 centi) par vienu vietu; par katru nākošo vietas metru – EUR 1,00 (viens *euro*, 00 centi );
		2. EUR 5,00 ( pieci *euro*, 00 centi) ēdināšanas pakalpojumu sniedzējam (nodrošinot ēdināšanu pie galdiņiem un saskaņojot ēdienkarti), par katru nākošo vietas metru – EUR 2,00 (divi *euro*, 00 centi) ;
		3. EUR 10,00 (desmit *euro*, 00 centi) alkohola tirdzniecībai par vienu vietu, par katru nākošo vietas metru – EUR 3,00 ( trīs *euro*, 00 centi).
	3. Ēdināšanas uzņēmumiem, kuri gatavo pārtikas produktus pasākuma laikā, elektronisko ierīču pieslēgšanai jānodrošina **savs ģenerators.**

Tirdzniecības atļaujas nodevas samaksa veicama, ieskaitot nodevas summu Rēzeknes novada pašvaldības iestādes “Dricānu apvienības pārvalde” zemāk norādītajā kontā:

|  |
| --- |
| Rēzeknes novada pašvaldības iestādes “Dricānu apvienības pārvalde” Reģ. Nr. 40900027407 |
| SEB banka |
| Konta Nr. | LV83UNLA0055000968605 |

* 1. Pārskaitīšanas mērķis - **tirdzniecības atļaujas nodeva Zvejniekdienas pasākumā Nagļu pagastā.**
	2. Tirdzniecības atļaujas nodeva dalībniekiem ir jānomaksā līdz **2024.gada 05.jūlijam.**
	3. Tirdzniecības atļaujas un auto caurlaides Rēzeknes novada svētku dienai tiks izsniegtas tikai pēc nodevas apmaksas apliecinoša dokumenta uzrādīšanas **pirms pasākuma dienā sportlaukumā no plkst.9.00.**
	4. No tirdzniecības nodevas atbrīvotie dalībnieki tirdzniecības atļauju saņems pēc iepriekšējas sazināšanās ar Rīkotāju.
	5. Ja pieteikums tiek atsaukts no Dalībnieka puses vai Dalībnieks neierodas tirdziņā bez brīdinājuma pēc tirdzniecības nodevas iemaksas, tā netiek atmaksāta un Rīkotājam ir tiesības izmantot rezervēto tirdzniecības vietu pēc saviem ieskatiem.
	6. Dalībnieku pienākumi:
	7. Dalībniekam tirdzniecības vietā ir jānodrošina sekojoši dokumenti:

 Uzņēmuma vai saimnieciskās darbības veicēja Reģistrācijas apliecības kopija;

Pārtikas un veterinārā dienesta reģistrācijas apliecības kopija;

* 1. Ja tirdzniecības dalībnieks ir fiziska persona- personu apliecinošs dokuments;
	2. Tirdzniecībai ar alkoholiskajiem dzērieniem- komersantam izsniegtās alkoholisko dzērienu mazumtirdzniecības speciālās atļaujas, licences kopija.
	3. Dricānu apvienības pārvaldes izsniegtā tirdzniecības atļauja.
	4. Dalībniekam pienākums ir ierasties tirdzniecības vietā un nodrošināt gatavību tirdzniecībai pirms iepriekš noteiktā tirdziņa sākuma, t.i., ēdināšanas pakalpojuma sniedzējiem līdz plkst. 10:00, pārējiem tirdziņa dalībniekiem līdz plkst.11:00.
	5. Dalībnieka pienākums ir pašam iekārtot savu tirdzniecības vietu, nodrošinot to ar nepieciešamo aprīkojumu (telti, ģeneratoru, galdiem, statīviem, nojumēm, atkritumu tvertnēm, utt.).
	6. Blakus tirdzniecības vietai aizliegts novietot treilerus, piekabes un citu palīgaprīkojumu.
	7. Dalībnieka transportlīdzeklim jābūt novietotam aiz tirdzniecības vietas.
	8. Transporta kustība pasākuma teritorijā tirdzniecības norises laikā ir atļauta tikai preču pievešanas vajadzībām vai pakalpojumu sniegšanas nepārtrauktības nodrošināšanai, iepriekš to saskaņojot ar rīkotāju.
	9. Dalībniekam nav tiesību atstāt tirdzniecības vietu ātrāk nekā norādījis Rīkotājs (tirdziņa dalībniekiem un izklaides pakalpojumu sniedzējiem līdz plkst. 18:00, ēdināšanas pakalpojumu sniedzējiem līdz plkst. 3:00), izņemot gadījumu, ja pārdota visa produkcija.
	10. Dalībniekam ir aizliegts patvaļīgi mainīt ierādīto tirdzniecības vietu vai nodot tirdzniecības vietas izmantošanas tiesības trešajai personai.
	11. Dalībniekam ir aizliegts kopējam elektrības tīklam patvaļīgi pieslēgt elektriskās ierīces.
	12. Dalībnieks ir atbildīgs par kārtības un tīrības uzturēšanu tirdzniecības vietā un tās sakārtošanu, atkritumu savākšanu un nogādāšanu atkritumu konteineros pēc darba pabeigšanas.
	13. Rīkotāja tiesības un pienākumi:
	14. Rīkotājs ierāda tirdzniecības vietas (vieta (3 x 3m) bez aprīkojuma) tirdziņa norises vietā Sporta laukumā Nagļos, Nagļu pagastā Rēzeknes novadā.
	15. Rīkotājam, ierādot Dalībnieka tirdzniecības vietu, ir tiesības sagrupēt Dalībniekus atkarībā no piedāvātās produkcijas sortimenta, tirdzniecības vietu platības;
	16. Rīkotājs ir tiesīgs atteikt pretendentam dalību Tirdziņā, kā arī liegt dalību citos Rīkotāja organizētos pasākumos turpmāk, ja tas neievēro šī nolikuma un Rēzeknes novada pašvaldības saistošo noteikumu Nr.49 prasības vai, ja tā piedāvājums/sortiments neatbilst Tirdziņa tematikai un pamatmērķiem.
	17. Rīkotājs ir tiesīgs aizliegt dalībniekam tirgot produkciju, kura nav norādīta pieteikumā un pārkāpuma nenovēršanas gadījumā, izraidīt dalībnieku no pasākuma vietas, kā arī liegt dalību citos Rīkotāja organizētos pasākumos turpmāk.
	18. Rīkotājs ir tiesīgs izraidīt no pasākuma norises vietas Dalībnieku, kurš patvaļīgi pieslēdz elektriskās ierīces;
	19. Rīkotājam ir tiesības atteikt dalību tirdziņā, ja iepriekšējos Rīkotāja organizētajos pasākumos, dalībnieks ir pārkāpis noteikto kārtību.
	20. Rīkotājam ir tiesības atteikt dalību tirdziņā dalībniekam, kas ieradies pasākumā pēc norādīta laika, neveicot dalības maksas atmaksu.

Rēzeknes novada pašvaldības iestādes

“Dricānu apvienības pārvaldes”

 vadītāja pienākumu izpildītāja\* Valentīna Puste

\*Rēzeknes novada pārvaldes izpilddirektora rīkojums Nr.RNP/2024/6.3/235